Usos de jajos nostros

S'òrriu 'e su trigu si endìada
po fagher soddu. S'olzu primadiu,
ingranìdu che còdula 'e riu
a bistocu in s'istiu si faghiada.

Cun-d-un'intrada-un'essida ilfundìada
bonu e biancu, 'e méndula che criu:
aunzadu a regotu regadiu
e casu jampagadu, piaghìada.

S'olzata s'usaiat in s'ierru
in su brou 'e sa fae uddid'a fitas
assad’a ruju e àrrida che ferru:

infust'in su bufadu a ganguglitas
muristellu 'e Castiglia 'e Malaferru1
ch'in bula catzaiat ischinditas.

Tàtari, ispidale tzivile
su degheoto 'e Cabidanni 1972

1Castiglia 'e Malaferru: toponimi del territorio di Villanova dove sono le migliori vigne del paese.